Деца дават стар на благотворителна кампания за продажбата на живи елхички
Великотърновски и габровски деца ще дадат символичен старт на коледната благотворителна кампания на Министерство на земеделието и храните под надслов „Купи жива елхичка, помогни на дете“. Кампанията се организира за втора поредна година, като средствата от продажба на коледни дръвчета с коренова система отново са за благотворителност.
Във В. Търново въвеждащото събитие на кампанията ще се състои на 5 декември /понеделник/, от 10 ч. при входа на парк Марно поле, където с предоставени от ДГС „Болярка“ материали децата ще имат възможност да украсят предварително осигурени живи коледни дръвчета.
В Габрово малчуганите ще се забавляват и ще украсяват заедно елхи на пл. „Възраждане“ № 3 /пред сградата на общината/, с начало също в десет часа. 
[bookmark: _GoBack]По-късно украсените във В. Търново и Габрово дръвчета ще бъдат подарени на социални звена и учебни заведения от двете общини. 
Благотворителната продажба на елхички започва от 8 декември /четвъртък/. За В. Търново -  пред сградата на ДГС Болярка, бул. „България“ № 23. За Габрово - пред сградата на ДГС Габрово, на ул. „Минзухар“ № 1.


